Svetislav Pešić

Svetislavas Pešičius (, g. 1949 m. rugpjūčio 28 d.) – Serbijos krepšininkas, krepšinio treneris. Pasaulio ir Europos čempionatų nugalėtojas, dukart Eurolygos laimėtojas (kaip žaidėjas ir treneris).

Visą savo karjerą žaidė Jugoslavijos klubuose. 1979 m. su Sarajevo „Bosna“ laimėjo tuometinę FIBA Europos čempionų taurę.

1982 m. pradėjo trenerio karjerą toje pačioje „Bosnoje“. Vėliau treniravo Jugoslavijos jaunimo rinktinę, su Vokietijos rinktine laimėjo 1993 m. Europos čempionatą. Vėliau septynetą metų treniravo Berlyno „Alba“ klubą. Su Serbijos rinktine 2001 m. laimėjo Europos, o 2002 m. pasaulio čempionatą. 2003 m. su „Barselonos“ klubu laimėjo Eurolygą. Vėliau treniravo Italijos, Ispanijos, Rusijos, Serbijos, Vokietijos klubus, 2021 m. vėl stojo prie Serbijos rinktinės vairo.

Pasiekimai

Žaidėjo karjera 
 Eurolyga: 1979 m.
 Jugoslavijos krepšinio lyga: 1978 m.
 Jugoslavijos krepšinio taurė: 1978 m.

Trenerio karjera 
 Pasaulio krepšinio čempionatas: 2002 m., sidabras – 2023.
 Europos krepšinio čempionatas: 1993, 2001 m.
 Eurolyga: 2003 m.
 Koračo taurė: 1995 m.
 FIBA Europos taurė: 2007 m.
 Vokietijos krepšinio lyga: 1997, 1998, 1999, 2000, 2014 m.
 ACB lyga: 2003, 2004 m.
 Jugoslavijos krepšinio lyga: 1983 m.
 Ispanijos krepšinio taurė: 2003, 2018, 2019 m.
 Vokietijos krepšinio taurė: 1997, 1999 m.
 Jugoslavijos krepšinio taurė: 1984 m.
 U-19 pasaulio krepšinio čempionatas: 1987 m.
 U-19 Europos krepšinio čempionatas: 1986 m.
 U-16 Europos krepšinio čempionatas: 1985 m.

Šaltiniai 

Serbijos krepšininkai
Serbijos krepšinio treneriai